Baucina
From Wikipedia
| Baucina | |
| Muttu: | |
| Nomu ufficiali: | Baucina |
|---|---|
| Pruvincia: | Palermu (PA) |
| Superfici: | 24,34 km² |
| Abbitanti: | 2.065 |
| Dinzitati: | 85 ab./km² |
| Cumuni cunfinanti: | Bulugnetta, Càccamu, Calamigna, Castiddazzu, Ciminna, Villafrati |
| CAP: | 90020 |
| Prifissu telefònicu: | +091 |
Lu paisi di Baucina s'attrova a 37 chilometri a suddesti di Palermu e a 550 metri supra lu liveddu dû mari. La so ecunumia è agricula; sunnu prisenti: produzzioni di furmentu, ciriàli, ligumi, vinu e ògghiu; è puru prisenti la pasturizzia, cu produzzioni di ricotta e di càciu lucali. Nta lu sitturi artiggianali: produzzioni di raccami tipici e ferru battutu. L'origgini di lu nomu dû paisi non è sicura: po essiri ca veni di la parola greca Baukòs, chi significa "eliganti". Lu centru è di origgini feudali e la sò fundazzioni risali a li primi anni dû XVII seculu. Dû 1626 Baucina addiventa principatu di la famigghia Migliaccio, marchisi di Montemaggiore. Ntra li monumenti ricurdamu: la Matrici didicata a S.Rosalia e la Crèsia dû Culleggiu chi custodisci l'urna cu li resti di S.Fortunata, santa patruna dû paisi.

